ПРОЈЕКТНИ ЗАДАТАК
ЗА ИЗРАДУ ТЕХНИЧКЕ ДОКУМЕНТАЦИЈЕ ЗА РЕКОНСТРУКЦИЈУ И ДОГРАДЊУ  СОКОЛСКОГ ДОМА У АРИЉУ 
I  ОПШТИ ПОДАЦИ:
НАРУЧИЛАЦ: ОПШТИНСКА УПРАВА, АРИЉЕ
ОБЈЕКАТ: СОКОЛСКИ ДОМ
ТИП ОБЈЕКТА: ЗГРАДА ЗА КУЛТУРНО УМЕТНИЧКУ ДЕЛАТНОСТ И ЗАБАВУ
КАТЕГОРИЈА ОБЈЕКТА: ''В ''
КЛАСИФИКАЦИОНА ОЗНАКА:
126101
ЛОКАЦИЈА:
Трг Партизана, Ариље, КП 53/2 КО Ариље 
Површина предметне парцеле износи: 14,20 a
Бруто површина постојећег објекта: 500 м2
 
Нето површина постојећег објекта: 420,00 м2
Спратност објекта: П+1:
II  ОСНОВНЕ ИНФОРМАЦИЈЕ:
ЦИЉ ПРОЈЕКТА 

Сврха и циљ овог Пројектног задатка је да се ближе дефинишу технички услови које треба да испуни техничка документација за реконструкцију и доградњу Соколског дома у Ариљу, како би се једнозначно и квалитетно извели сви неопходни радови, набавила квалитетна опрема и инсталације и обезбедила прописна функција објеката уз максималну безбедност корисника и запослених.
ЗАКОНСКА РЕГУЛАТИВА

Закон о планирању и изградњи ("Сл. гласник РС", бр. 72/2009, 81/2009 - испр., 64/2010 – одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019-др. закон, 9/2020 и 52/2021), Правилником о садржини, начину и поступку израде и начину вршења контроле техничке документације према класи и намени објеката („Сл. гласник РС“, бр. 73/2019), Законом о заштити од пожара („Сл. гласник РС“, бр. 111/2009, 20/2015 и 87/2018), Правилником о енергетској ефикасности зграда („Сл. Гласник РС“, бр. 61/2011), Правилник о техничким стандардима планирања, пројектовања и изградње објеката, којима се осигурава несметано кретање и приступ особама са инвалидитетом, деци и старим особама ("Сл. гласник РС", бр. 22/2015),  као и осталим законима и подзаконским актима (Правилницима, Уредбама, Упутствима и др.).
III ОСНОВ ИЗРАДЕ 
-
Детаљно пројектанско снимање објекта на терену 
-
Катастарско-топографски план 
-
Копија плана 
-
Лист непокретности 
-           План детаљне регулације за „Градски трг“ у Ариљу.
IV ПРЕДМЕТ ПРОЈЕКТА 

Предмет пројектовања је израда:
ИДЕЈНОГ РЕШЕЊА, ПРОЈЕКТА ЗА ГРАЂЕВИНСКУ ДОЗВОЛУ И ПРОЈЕКТА ЗА ИЗВОЂЕЊЕ ЗА ДОГРАДЊУ И РЕКОНСТРУКЦИЈУ СОКОЛСКОГ ДОМА У АРИЉУ

Како би се остварили адекватни услови за обављање делатности у Соколском дому, који служи за културне садржаје, а у складу са технолошким захтевима организационе структуре потребно је урадити пројекат за реконструкцију и адаптацију постојећег објекта.

У ту сврху потребно је израдити техничку документацију - Идејно решење (ИДР), Пројекат за грађевиску дозволу (ПГД) и Пројекат за извођење (ПЗИ), а у складу  са Законом о планирању и изградњи, Правилником о садржини, начину и поступку израде и начину вршења контроле техничке документације према класи и намени објеката. Пројектна документација треба да садржи следеће пројекте и елаборате:
1) 0 – ГЛАВНА СВЕСКА
2) 1 – ПРОЈЕКАТ АРХИТЕКТУРЕ
3) 2 – ПРОЈЕКАТ КОНСТРУКЦИЈЕ
4) 3 – ПРОЈЕКАТ ХИДРОТЕХНИЧКИХ ИНСТАЛАЦИЈА (ВОДОВОД, КАНАЛИЗАЦИЈА, ХИДРАНТСКА МРЕЖА)
5) 4 – ПРОЈЕКАТ ЕЛЕКТРОЕНЕРГЕТСКИХ ИНСТАЛАЦИЈА
6) 5 – ПРОЈЕКАТ ТЕЛЕКОМУНИКАЦИОНИХ И СИГНАЛНИХ ИНСТАЛАЦИЈА (ИНСТАЛАЦИЈЕ ЗА ДИСТРИБУЦИЈУ РА И ТВ ПРОГРАМА, ТЕЛЕФОНСКЕ И РАЧУНАРСКЕ ИНСТАЛАЦИЈЕ И МРЕЖА, СТАБИЛНИ СИСТЕМИ ЗА ДОЈАВУ ПОЖАРА)  
7) 6 – ПРОЈЕКАТ МАШИНСКИХ ИНСТАЛАЦИЈА (ГРЕЈАЊЕ, ВЕНТИЛАЦИЈА И КЛИМАТИЗАЦИЈА)
8) 9 – ПРОЈЕКАТ СПОЉНОГ УРЕЂЕЊА СА СИНХРОН ПЛАНОМ ИНСТАЛАЦИЈА И ПРИКЉУЧАКА
9) 10 – ПРОЈЕКАТ ПРИПРЕМНИХ РАДОВА
10) ЕЗОП – ЕЛАБОРАТ ЗАШТИТЕ ОД ПОЖАРА – у склопу ПГД-а
10) ГЗОП – ГЛАВНИ ПРОЈЕКАТ ЗАШТИТЕ ОД ПОЖАРА – у склопу ПЗИ-а
11) ЕГМ – ЕЛАБОРАТ О ГЕОМЕХАНИЧКИМ УСЛОВИМА ИЗГРАДЊЕ
12) ЕЕЕ – ЕЛАБОРАТ ЕНЕРГЕТСКЕ ЕФИКАСНОТИ
V СМЕРНИЦЕ ЗА ПРОЈЕКТОВАЊЕ 

Према пројектном задатку, потребама корисника, Закону о планирању и изградњи, прво приступити изради Идејног решења (ИДР-а), којим ће се дефинисати концепција новог објекта и свих пројектних фаза, са потребним подацима за достављање техничких услова од имаоца јавних овлашћења, и за достављање локацијских услова. 

Након прибављања локацијских услова, приступа се изради Пројекта за грађевинску дозволу (ПГД-а), са свим потребним деловима пројекта. Пројекат за грађевинску дозволу подлеже Техничкој контроли, коју обезбеђује Инвеститор. 

По усвајању Пројекта за грађевинску дозволу од стране Техничке контроле, прибавља се Решење о грађевинској дозволи.

Након прибављања Решења о грађевинској дозволи, израђује се Пројекат за извођење, за потребе обезбеђења финансијских средстава и потребе извођења радова.

Коначну верзију техничке документације за исходовање позитивне оцене Техничке контроле, Пројектант је обавезан да достави у отвореним форматима датотека, и то:
· комплетну графичку документацију у dwg формату датотеке;
· комплетну текстуалну документацију у doc формату датотеке;
· комплетну нумеричку докумнетацију у xls  формату датотеке.

Током израде пројектне документације, пројектант је обавезан да сарађује са Техничком контролом у циљу усаглашавања пројектних решења.

Пројектант је дужан да изради све текстуалне, графичке и нумеричке прилоге на нивоу Идејног решења, Пројекта за грађевинску дозволу и Пројекта за извођење, на основу овог Пројектног задатка и захтева Наручиоца, Техничке контроле и претходно исходованих Локацијских услова.

У овиру пројекта припремних радова израдити пројекат рушења дела постојећег објекта који су предвиђени за рушење.
АРХИТЕКТУРА 

За потребе реконструкције и доградње Соколског дома у Ариљу, у Улици Трг Партизана у Ариљу, на к.п.бр. 53/2 КО Ариље, израдити пројекат којим би се предвидела комплетна адаптација постојећег објекта са доградњом улазног дела према ПДР „Градски трг“ у Ариљу. 

Објекат задржати у садашњем хоризонталном и вертикалном стању, са доградњом новог савременог улаза у објекат, уз ремоделацију постојећег и дограђеног стања и прибављање услова од надлежне службе заштите споменика културе.

На културним добрима не могу се вршити било какви радови без утврђених посебних услова за мере техничке заштите и сагласности надлежног завода за техничку документацију.


Реализација на основу локацијске дозволе и пројекта доградње према условима из  ПДР и надлежног завода.
Пројектом архитектуре предвидети следеће: 
· Нови улазни хол са билетарницом
· Мушка и женска гардероба са магацином за реквизите
· Вишенаменски хол на месту постојећег улазног хола 
· Мокре чворове за посетиоце и учеснике.
· Поред тога, потребно пројектом предвидети реконструкцију и адаптацију постојеће сале за гледаоце, бине, као и помоћне просторије за кино оператера на спрату објекта.
· Предвидети реконструкцију постојећег крова као и плафонске конструкције.
· Предвидети реконструкцију система за грејање, као и система за климатизацију објекта као и система расвете и озвучења.

Како би се обезбедили адекватни услови за одржавање културних садржаја а у оквиру  законских мера и стандарда за ову врсту објеката, потребно је формирати адекватне просторе у складу са функционалним захтевима и потребним инсталацијама.
МАТЕРИЈАЛИЗАЦИЈА ОБЈЕКТА И ЗАВРШНЕ ОБРАДЕ 

Сви предвиђени материјали треба да су природни, примерени савременој архитектури, а највише намени самог објекта и амбијенту у којем се објекат налази. Материјали би требало да су квалитетни, да одговарају стандардима, да су лаки за одржавање, нарочито по питању хабања и одржавања хигијене, нетоксични, безбедни и предвиђени за установе овог типа. 
СПОЉНИ ОМОТАЧ 

Предвидети термички омотач објекта, како би се задовољили захтеви енергетске ефикасности. Спољашња обрада треба да задовољи термичку, звучну и физичку заштиту и естетске вредности, а у складу са елаборатом  енергетске ефикасности и условима надлежног завода.

Предвидети комплету фасадну столарију од вишекоморних ПВЦ профила, застакљену двослојним нискоемисионим стаклом пуњеним аргоном, опремљеним првокласним оковом за комбиновано отварање и спољном клупицом, код прозора.

Планирана нова ПВЦ столарија, неопходно је да буде од рама са вишекоморним профилом за израду фасадних прозора и врата минималне дебљине профила 70мм. Проводљивост ПВЦ профила је неопходно да буде 1.3 W/m2K или мање, а стакла 1.1 W/m2K или мање. Стакло је потребно да буде двоструко, унутрашње ниско емисионо. ПВЦ профил не сме бити од рециклираног материјала, нити да садржи олово. Оков сертификован на минимум 10.000 узастопних отварања, а гума за заптивање је потребно да буде трострука ЕПДМ гума. Пуњење је неопходно да буде аргоном. Потребно је да ојачање профила буде челично, минималне деблјине 1,5мм, или од материјала који је ојачано влакнима који чине профил изузетно стабилним. Звучна изолација треба да буде Rw, P=45dB. 

Предвидети улазна алуминијумска врата.

Предвидети унутрашње и/или спољашње засторе адекватне за ову врсту објекта. 

Застакљивање свих улазних врата предвидети сигурносним „памплекс“ стаклом. 
КОНСТРУКЦИЈА

Постојећа конструкција је масивна, али је потребно предвидети рекострукцију кровног покривача уз евентуалну изграднју лаке међуспратне конструкције, у складу са конструктивним могућностима.
ЗИДОВИ 

Спољашње зидове испуне предвидети од термо-блокова дебљине d=25cm, а преградне од керамичких блокова дебљине d=20 и d=12cm. Зидови се са унутрашње стране малтеришу, глетују и завршно боје дисперзивним бојама.
 
Поатојеће зидове у сали за гледаоце обложити потребном звучном изолацијом у складу са потребама акустике.
ПОДОВИ 

Као завршну обраду подова, предвидети адекватну подну облогу са посебним нагласком на лако и ефикасно одржавање. 
 
У санитарним просторијама предвидети постављање подова од противклизне гранитне керамике. 

Облога мора да има дефинисан квалитет, отпорност, противклизни фактор, отпор на агресивну средину и остале битне податке у односу на тип и намену пода. 
ПЛАФОНИ 

Плафони се малтеришу, глетују и завршно боје дисперзивним бојама.

По потреби, предвидети спуштени плафони од гипс-картонских плоча на металној потконструкицији. 
УНУТРАШЊА СТОЛАРИЈА И БРАВАРИЈА

Предвидети уградњу дрвених унутрашњих врата. За просторе специјалне намене предвидети уградњу адекватних врата у складу са наменом простора. 

Врата од алуминијумских профила предвидети пуна или застакљена сигурносним „памплекс“ стаклом. Противпожарна врата предвидети према прописима и противпожарном елаборату. Сва врата морају омогућити несметан пролаз особама са посебним потребама, у складу са важећим правилником и прописима. 

Предвидети на свим степеништима ограде и рукохвате.
ХИДРОТЕХНИЧКЕ ИНСТАЛАЦИЈЕ 

Пројектовати унутрашње и спољашње хидротехничке инсталације у свему према прописима и стандардима за ову врсту објеката. Диспозицију елемената ускладити са пројектом архитектуре. 

Пројектом предвидети уградњу санитарних уређаја и санитарне галантерије у предметном простору. Пројектовати уградне WC водокотлиће и уградне умиваонике, у свему према стандардима за ову врсту објеката. 

На уласку у санитарни бок, на за то пригодном месту, предвидети главни вентил за цео блок. 

Припрема топле воде за  санитарни блок обавља се у акумуационом бојлеру, запремине по прорачуну потрошње. 

Компетан развод водоводне и канализационе мреже пројектовати од стандардних ПВЦ цеви. 

Пројекат хидротехничких инсталација израдити на основу архитектонских подлога и важећих техничких прописа за ову врсту инсталација и условима ЈКП „Зелен“ Ариље.
ХИДРАНТСКА МРЕЖА 

Према Елаборату и Пројекту заштите од пожара, предвидети хидрантску мрежу, коју треба решити као засебан систем са посебним водомером, према важећим прописима и условима ЈКП „Зелен“ Ариље.
КАНАЛИЗАЦИЈА 

Све отпадне и фекалне воде из објекта најкраћим путем одвод до постојећег канализационог шахта, према условима ЈКП „Зелен“ Ариље.

Канализациону мрежу у оквиру објекта, предвидети од ПВЦ канализационих цеви и фазонских делова. Димензије цеви одредити према пројекту, техничким прописима и хидрауличком прорачуну. 

Подни сливници треба да буду са воденим затварачем. 
САНИТАРНИ УРЕЂАЈИ 

Санитарне чворове опремити санитарним уређајима и опремом са свим пратећим деловима за њено нормално функционисање и правилно коришћење (WC шоља са одговарајућом даском и уградним водокотлићем, лавабо) и галантерију (огледало, држаче течног сапуна, тоалет папира и тоалет убруса од елоксираног метала, као и канте за смеће) и то прве класе. 

Пројекат хидротехничких инсталација у свему усагласити са осталим деловима пројектно-техничке документације.
ЕЛЕКТРОЕНЕРГЕТСКЕ ИНСТАЛАЦИЈЕ 

Пројектовати електроенергетске инсталације у свему према прописима и стандардима за ову врсту објеката и условима Електродистрибуције Србије. 

Пројекат електроенергетских инсталација израдити према следећим техничким захтевима: 

Све инсталације пројектовати у складу са свим важећим законима, прописима, стандардима и препорукама. 

Пројекат електроенергетских инсталација израдити на основу архитектонских подлога и важећих техничких прописа за ову врсту инсталација.

У склопу електроенергетских инсталација, предвидети следеће инсталације: инсталацију расвете, инсталацију прикључница и прикључака опреме, електрична инсталација вентилације и клима уређаја И других технолошких потрошача, инсталацију уземљења и изједначења потенцијала, инсталацију громобрана. 
ТЕЛЕКОМУНИКАЦИОНЕ И СИГНАЛНЕ ИНСТАЛАЦИЈЕ 

Пројекат телекомуникационих и сигналних инсталација израдити на основу архитектонских подлога и важећих техничких прописа за ову врсту инсталација.

У склопу телекомункационих и сигналних инсталација, предвидети следеће: 
· довољан број прикључака за интерну рачунарску мрежу у целом објекту, 
· телефонску инсталацију, 
· звоно или интерфонску инсталацију за позив домара или дежурног лица, 
· инсталацију дојаве пожара, 
· инсталацију против провалног система, 
· инсталација видео надзора. 

Концентрацију система предвидети у рек орману опремљеном са стандардном пасивном опремом за терминацију каблова. Орман предвидети у просторији са рестриктивним приступом. 

Систем видео надзора треба да обезбеди контролу улаза у објекат, спољни периметар објекта, ходнике,салу, бину, холове и комуникацију у самом објекту. 

МАШИНСКЕ ИНСТАЛАЦИЈЕ ГРЕЈАЊА, ВЕНТИЛАЦИЈЕ И КЛИМАТИЗАЦИЈЕ 
ГРЕЈАЊЕ 

За грејање новопројектованог објекта, планирати засебан систем грејања на електричну енергију. Предвиђа се радијаторско грејање. 
ВЕНТИЛАЦИЈА 

Вентилацију у објекту предвидети да буде природна, тамо где постоје спољни отвори. 

За санитарне просторије и блокиране просторије предвидети принудну вентилацију одсисавањем. 

Пројектовати инсталацију принудне вентилације и климатизације објекта, а нарочито сале за гледаоце, тако да се осигура потребан број измена ваздуха у вентилисаним просторијама. 

Пројекат машинских инсталација грејања, хлађења и вентилације у свему усагласити са осталим деловима пројектно-техничке документације.
ЕЛАБОРАТ ЗАШТИТЕ ОД ПОЖАРА

Елаборат заштите од пожара прилагодити дефинисаним захтевима архитектонско-                      -функционалног решења. Сагледати техничке и организационе мере, које је потребно извести ради имплементације неопходно потребних мера заштите од пожара и предвидети обезбеђење максимално могуће заштите од пожара у датим условима, у свему у складу са важећим техничким и технолошким захтевима, стандардима и прописима за ову врсту објекта. 

Главни пројекат заштите од пожара у свему усагласити са осталим деловима пројектно-техничке документације.
ЕЛАБОРАТ ЕНЕРГЕТСКЕ ЕФИКАСНОСТИ 

Елаборат енергетске ефикасности израдити у складу са важећим Законом о планирању и изградњи као и Правилником о енергетској ефикасности зграда („Сл. Гласник РС“, бр. 61/11). 

Како би новопректовани објекат, у целини, као и свака зона засебно испунили основне захтеве економичног коришћења енергије и очувања топлоте изабрати термички омотач објекта, инсталације грејања, вентилације, осветљења и припреме топле пројектовати у складу са захтевима Елабората енергетске ефикасности тако да се оптимизује потрошња енергије током извођења, употребе и одржавања објекта. 
VI  ПРОПИСИ И СТАНДАРДИ 

При пројектовању користити важеће прописе, правилнике и стандарде за ову врсту објеката.

Пројектно-техничку документацију израдити у складу са важећом законском регулативом, техничким и технолошким захтевима, мерама заштите од пожара, стандардима приступачности и свим осталим стандардима и прописима за ову врсту објеката. 
Пројекат је потребно је израдити у складу са Законом о планирању и изградњи ("Сл. гласник РС", бр. 72/2009, 81/2009 - испр., 64/2010 – одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019-др. закон, 9/2020 и 52/2021), Правилником о садржини, начину и поступку израде и начину вршења контроле техничке документације према класи и намени објеката („Сл. гласник РС“, бр. 73/2019), Законом о заштити од пожара („Сл. гласник РС“, бр. 111/2009, 20/2015 и 87/2018), Правилником о енергетској ефикасности зграда („Сл. Гласник РС“, бр. 61/2011), Правилником о техничким стандардима планирања, пројектовања и изградње објеката, којима се осигурава несметано кретање и приступ особама са инвалидитетом, деци и старим особама ("Сл. гласник РС", бр. 22/2015),  као и осталим законима и подзаконским актима (Правилницима, Уредбама, Упутствима и др.).
VII РОК ИЗРАДЕ 

Рок за израду пројектно-техничке документације је максимално 90 дана од дана потписивања Уговора. 

Време потребно надлежној јединици локалне самоуправе за издавање Локацијских услова и Решења о грађевинској дозволи не улази у рок за израду пројектно-техничке документације. 

Уговор траје све до коначног извршења предметних услуга, односно све док Извршилац не преда Наручиоцу пројектно-техничку документацију уз сачињавање Записника о примопредаји.

У циљу израде пројектне документације, обавеза је Извршиоца да о свом трошку прибави сву неопходну документацију потребну за израду исте, и то нарочито: 
· Геодетски снимак и катастарско-топографски план (КТП) 

Извршилац је дужан да сарађује са свим надлежним институцијама у циљу прибављања сагласности на пројектну документацију и прибављања Локацијских услова и Решења о грађевинској дозволи. 

Поред тога, за потребе евентуалног озакоњења постојећег објекта, извршилац је дужан да уради потребну техничку документацију у складу са захтевима инвеститора.

Обавеза је Извршиоца и припрема свих потребних пратећих дописа за прибављање горе наведених докумената, док је плаћање такси и других накнада за исте обавеза Наручиоца.

Извршилац ће пројектну документацију доставити Наручиоцу на следећи начин:
-
у аналогној форми одштампану на папиру, спаковану и повезану у свеске и оверену од стране одговорних пројектаната, главног пројектанта и овлашћеног лица пројектне огранизације све у комплету у 3 (три) примерка 
-
у дигиталној форми (на начин и у формату дефинисаним Правилником о садржини, начину и поступку израде и начин вршења контроле техничке документације према класи и намени објеката као и Техничким упутством о форматима електронских докумената техничке документације и достављању кроз систем ЦЕОП):  сачувану у пдф формату датотеке, спаковану појединачно за сваки пројекат и снимљену на трајни медиј (ЦД/ДВД дриве) - све у комплету у 3 (три) примерка.
Укупна цена без ПДВ-а_____________________

ПДВ_____________________

Укупна цена са ПДВ-ом_____________________

